《送赵御史仲礼之任南台并柬兼善逹公经歴元载》
宋代·宋祁

天子龙沙拜法官，议郎亲戴辟邪冠。
晓辞漠北冰霜重，秋到江南草树寒。
谏疏频烦明主听，题诗长共故人看。
应怜闾里诛求急，尚布朝廷礼意宽。
幕下风清鸣一鹗，台端雪霁见双鸾。
寥寥渡海三冬翮，翽翽凌空五色翰。
晋代新亭苍藓合，梁朝旧地土花残。
石城慷慨悲袁粲，别墅风流忆谢安。
千里凭高麾绣斧，几回揽辔并银鞍。
诤臣事业须公等，努力明时匪素餐。

作者简介：宋祁（998～1061）北宋文学家。字子京，安州安陆（今湖北安陆）人，后徙居开封雍丘（今河南杞县）。天圣二年进士，官翰林学士、史馆修撰。与欧阳修等合修《新唐书》，书成，进工部尚书，拜翰林学士承旨。卒谥景文，与兄宋庠并有文名，时称“二宋”。诗词语言工丽，因《玉楼春》词中有“红杏枝头春意闹”句，世称“红杏尚书”。